cyanic-selkie/wikianc huggingface dataset:
Χούμπερτ Βάελραντ
Βιογραφικά στοιχεία
Ο Βάελραντ γεννήθηκε το 1516 ή το 1517 στη Φλάνδρα, αλλά είναι άγνωστη η γενέτειρα πόλη του. Πιθανόν, όμως, να ήταν η Αμβέρσα και, συγκεκριμένα, το σημερινό προάστιο Τόνγκερλο (Tongerlo). Υπάρχουν αρκετά προβλήματα με το ονοματεπώνυμό του, δεδομένου ότι, εκείνη την εποχή, υπήρχαν αρκετά παρόμοια ονόματα και επίθετα. Βέβαιο είναι, ωστόσο, ότι στα αρχεία του πανεπιστημίου της πόλης Λέουβεν, αναφέρεται το ονοματεπώνυμο «Hubertus Walraet», με ημερομηνία καταχώρησης το 1531. Επίσης, η προσωρινή επικρατούσα υπόθεση ότι ο ίδιος σπούδασε στην Ιταλία, δεν είναι επιβεβαιωμένη, καθώς δεν υπάρχουν αποδείξεις γι' αυτό. Η -φαινομενικά- καλή γνώση των ιταλικών του μπορεί να είχε αποκτηθεί και μέσω της επαφής με πολλούς, πλούσιους Ιταλούς εμπόρους στην Αμβέρσα. Ωστόσο, τα μαδριγάλια που έγραψε δείχνουν επιρροή από μερικούς από τους πιο προοδευτικούς Ιταλούς συνθέτες των μέσων του 16ου αιώνα.
Πιθανώς, καταγόταν από οικογένεια μουσικών και νομικών της Αμβέρσας. Αλλά και τρία από τα πολλά παιδιά του -συνολικά δέκα από τις συζύγους του- ακολούθησαν το επάγγελμα του μουσικού. Είναι, πιθανόν, ατεκμηρίωτο το ότι σπούδασε στη Βενετία με τον Βίλαρτ. Η πρώτη, σαφής απόδειξη των δραστηριοτήτων του βρίσκεται καταχωρημένη στα αρχεία του καθεδρικού ναού Αγίου Ιακώβου της Αμβέρσας, όπου ήταν τραγουδιστής (τενόρος) το 1544 και το 1545. Στα μέσα της δεκαετίας του 1550 ήταν επίσης δραστήριος ως δάσκαλος και, σύμφωνα με τον μαθητή του, Φ. Σβέιρτς (F. Sweerts), ήταν πρωτοπόρος στην επινόηση μιας νέας μεθόδου συλλαβικής γραφής των φθόγγων (solmization). Σύμφωνα με τον Ρίιζ (Reese) ίδρυσε μουσική σχολή στην Αμβέρσα.
Κατά τα έτη 1554-1558 συνεργάστηκε με τον Jan De Laet, ανοίγοντας εκδοτικό οίκο (Waelrant & Laet). Κατά τη διάρκεια αυτής της περιόδου, εκδόθηκαν 16 εξαιρετικά σχεδιασμένες ανθολογίες μοτέτων και λυρικών τραγουδιών (σανσόν), συμπαριλαμβανομένων και δικών του συνθέσεων. Το, εάν υπήρξε αυστηρά ρωμαιοκαθολικός, είναι θέμα διαφωνίας. «Εσωτερικές» μαρτυρίες στη μουσική του, πάντως, υποδηλώνουν ότι μπορεί να είχε συμπάθεια προς τους προτεστάντες και, μάλιστα, ίσως ήταν αναβαπτιστής, αν και τα νομικά έγγραφα τον δείχνουν ρωμαιοκαθολικό. Γενικά, ήταν μια ταραγμένη περίοδος θρησκευτικών συγκρούσεων -ένας από τους λόγους που, πολλοί συνθέτες πήγαιναν στην Ιταλία και σε άλλες χώρες- και ο Βάελραντ να υπήρξε σκόπιμα ασαφής ως προς τις πεποιθήσεις του. Η Αμβέρσα άλλαξε χέρια αρκετές φορές κατά τη διάρκεια της ζωής του, εναλλακτικά από τους Καλβινιστές στους καθολικούς Αψβούργους, αλλά και οι δύο πλευρές υπέστησαν διώξεις. Μερικοί από τους απλούς ψαλμούς του Βάελραντ σε λαϊκή γλώσσα υποδηλώνουν ότι, ήταν προτεστάντης γι’ αυτό και υπάρχουν ενδείξεις ότι, κατασχέθηκαν από τις καθολικές εκκλησιαστικές αρχές -(Ιερά Εξέταση)- στο Κόρτραϊκ (Κουρτρέ).
Λεπτομέρειες για τη ζωή του υπάρχουν λίγες, μετά το 1558, αλλά πιθανότατα παρέμεινε στην Αμβέρσα, όπου ήταν ενεργός ως συνθέτης, σύμβουλος για το κούρδισμα των καμπανών του καθεδρικού ναού και εκδότης μουσικής. Συνεργάστηκε σε μουσικές ανθολογίες με αρκετούς άλλους φλαμανδούς συνθέτες, το 1584, όπως τους Κ. Φερντόνκ (Cornelis Verdonck) και Α. Πέρβενάχε (Andreas Pevernage), ενώ το επόμενο έτος εξέδωσε βιβλίο με ιταλικά μαδριγάλια για 4,5 ή 6 φωνές (Symphonia angelica), μερικά από τα οποία έγραψε ο ίδιος και είχε εξαιρετική επιτυχία. Άλλωστε, τα μαδριγάλια ήταν από τις πιο δημοφιλείς μορφές μουσικής στην Ευρώπη, στα τέλη του 16ου αιώνα και οι συνθέτες τους τα έγραφαν στα ιταλικά, ακόμη και σε χώρες όπου δεν τα μιλούσαν. Στο τέλος της ζωής του, ο Βάελραντ αντιμετώπισε οικονομικές δυσκολίες. Πέθανε το 1595 στην Αμβέρσα και και ενταφιάστηκε στην Καθεδρική Εκκλησία της Παναγίας (Onze-Lieve-Vrouwekathedraal). .
Εργογραφία
Ο Βάελραντ έγραψε ιερή και κοσμική φωνητική μουσική, καθώς και μουσική για διάφορα όργανα. Από τα έργα του Βάελραντ σώζονται 31 μοτέτα, 8 μετρικοί ψαλμοί, 34 λυρικά τραγούδια (σανσόν), 15 μαδριγάλια, 47 ναπολιτάνες (λαϊκά τραγούδια, ελαφρού χαρακτήρα, όπως θα τα τραγουδούσαν στη Νάπολη, καθώς και μεταγραφές ιταλικών κομματιών για όργανα όπως το λαούτο.
Μουσικολογικά στοιχεία
Ως συνθέτης, ο Βάελραντ ήταν σύγχρονος του Παλεστρίνα και, σε αντίθεση με τους πιο διάσημους συνθέτες της εποχής, εργάστηκε ως επί το πλείστον στη Βόρεια Ευρώπη ενώ, επιπλέον, ήταν προοδευτικός ως προς τη χρήση χρωματικών και διάφωνων διαστημάτων στη μουσική του. Το ύφος του χαρακτηρίζεται από την προσπάθεια «ζωγραφικής» απόδοσης (text-painting) ορισμένων λέξεων του κειμένου, μέσω χαρακτηριστικής κίνησης της μελωδίας, όπως για παράδειγμα, στο λυρικό τραγούδι Μusiciens qui chantez, μετά τη λέξη taire «σώπασε», όπου όλες οι φωνές έχουν παύση, για μια στιγμή.
Τα μοτέτα του είναι το πιο «προοδευτικό» κομμάτι της παραγωγής του, με χαρακτηριστικά της εποχής, μεταξύ της ομαλής και διαδεδομένης μίμησης συνθετών όπως ο Ν. Γκόμπερτ (Nicolas Gombert), με τις φωνές ισότιμες και ελαχιστοποίηση των δομικών αντιθέσεων. Επίσης, είναι σαφώς επηρεασμένα και από λίγο μεταγενέστερους συνθέτες, όπως ο Ορλάντο ντι Λάσσο. Πράγματι, πολλά από τα μοτέτα του θυμίζουν τον Λάσσο, χρησιμοποιώντας χρωματικά ημιτόνια, διασταύρωση φωνών, δομικές αντιθέσεις και, πάντοτε, προσήλωση στην κατανόηση του κειμένου. Αρμονικά, ο Βάελραντ συνήθως προτιμούσε φωνές που περιείχαν πλήρεις τριάδες και, με την προτίμησή του στις αποστάσεις πέμπτης από την τονική έναντι της τρίτης, μπορεί κανείς να ακούσει τις επικείμενες τονικές δομές της εποχής του μπαρόκ, η οποία επρόκειτο να αρχίσει λίγο μετά το θάνατό του.
Αλλά και η προσέγγισή του στις εκδόσεις έργων είναι εξαιρετική και τα χειρόγραφα του είναι γεμάτα με χρήσιμη συμβολογραφία, προς όφελος των ερμηνευτών. Ήταν προσεκτικός στο να ευθυγραμμίζει νότες με συλλαβές, μια πρακτική που ουδόλως συνηθιζόταν στον 16ο αιώνα, αφήνοντας, σπάνια, την ερμηνεία να επαφίεται ολοσχερώς στον αναγνώστη της παρτιτούρας.
Βιβλιογραφία
Κατηγορία:Γάλλοι συνθέτες Κατηγορία:Φλαμανδοί
Λεονάρντο Κούτρης
Ο Λεονάρντο Πάμπλο Κούτρης (23 Ιουλίου 1995, Ριμπεϊράου Πρέτο) είναι Έλληνας-Βραζιλιάνος ποδοσφαιριστής, ο οποίος αγωνίζεται ως αριστερός αμυντικός για την Πόγκον Στσέτσιν.
Ξεκίνημα καριέρας και Εργοτέλης
Ο Κούτρης ξεκίνησε την ενασχόλησή του με το ποδόσφαιρο στις ακαδημίες της ομάδας Νίκη Ρόδου, όπου από το 2011, τον είχε εντοπίσει ανιχνευτής ταλέντων του Εργοτέλη. Στις 28 Ιανουαρίου 2013 υπέγραψε το πρώτο του επαγγελματικό συμβόλαιο με την κρητική ομάδα. Το ντεμπούτο του στη Σούπερ Λιγκ πραγματοποιήθηκε απέναντι στον Ολυμπιακό την 1η Δεκεμβρίου 2013. Στις 5 Ιουνίου 2014 ανανέωσε το συμβόλαιό του με την κρητική ομάδα μέχρι το 2016.
ΠΑΣ Γιάννινα
Ως ελεύθερος πλέον, ο Κούτρης υπέγραψε τριετές συμβόλαιο με τον ΠΑΣ Γιάννινα στις 26 Ιανουαρίου 2016. Στις 21 Ιουλίου 2016 πέτυχε το πρώτο του γκολ απέναντι στη νορβηγική Οντς, για τα προκριματικά του ΟΥΕΦΑ Γιουρόπα Λιγκ στην παράταση, δίνοντας την πρόκριση στην ομάδα των Ιωαννίνων, στην πρώτη της ευρωπαϊκή συμμετοχή. Με τον ΠΑΣ Γιάννινα πραγματοποίησε 29 συμμετοχές στη Σούπερ Λιγκ, παραμένοντας εκεί έως το καλοκαίρι του 2017.
Ολυμπιακός Πειραιώς
Στις 28 Απριλίου 2017 ο Κούτρης υπέγραψε στον πρωταθλητή Ελλάδας Ολυμπιακό, ο οποίος τον απέκτησε έναντι 600 χιλιάδων ευρώ.
2017 - 2018
Το ντεμπούτο του με τη φανέλα του Ολυμπιακού συνδυάστηκε και με το ευρωπαϊκό του ντεμπούτο, το οποίο έγινε στις 25 Ιουλίου του 2017 σε έναν αγώνα για τα προκριματικά του ΟΥΕΦΑ Τσάμπιονς Λιγκ κόντρα στην Παρτιζάν στο Βελιγράδι, με τελικό σκορ 1-3. Στις 9 Σεπτεμβρίου του 2017 έκανε το ντεμπούτο του στη Σούπερ Λιγκ με τη φανέλα του Ολυμπιακού, σε έναν εκτός έδρας αγώνα κόντρα στην Ξάνθη, με τελικό σκορ 1-1. Στις 18 Νοεμβρίου του 2017 πέτυχε το πρώτο γκολ της καριέρας του στη Σούπερ Λιγκ με μακρινό σουτ, δίνοντας έτσι τη νίκη στην ομάδα του με σκορ 2-1 κόντρα στον Λεβαδειακό.
Μαγιόρκα (δανεισμός)
Στις 29 Ιανουαρίου 2020, ο Κούτρης δόθηκε με δανεισμό στη Μαγιόρκα της Πριμέρα Ντιβισιόν. Στις 15 Φεβρουαρίου 2020, έκανε το ντεμπούτο του για την ομάδα ως αλλαγή στο πρώτο ημίχρονο, σε μια εντός έδρας νίκη με 1–0 εναντίον της Ντεπορτίβο Αλαβές. Στις 21 Φεβρουαρίου 2020, ανακοινώθηκε ότι θα μείνει εκτός δράσης έξι μήνες μετά τον τραυματισμό του στον πρόσθιο χιαστό σύνδεσμο σε έναν αγώνα πρωταθλήματος εναντίον της Ρεάλ Μπέτις.
Φορτούνα Ντύσσελντορφ (δανεισμός)
Στις 2 Οκτωβρίου 2020, η Φορτούνα Ντύσσελντορφ της 2. Μπούντεσλιγκα ανακοίνωσε την απόκτηση του 25χρονου αριστερού μπακ με τη μορφή δανεισμού έως το 2022, με επιλογή αγοράς στα εκατ. ευρώ.
Πόγκον Στσέτσιν
Στις 4 Δεκεμβρίου 2022, ανακοινώθηκε ότι θα άφηνε οριστικά τον Ολυμπιακό μετά από πεντέμισι χρόνια για να ενταχθεί στην πολωνική Πόγκον Στσέτσιν, με συμβόλαιο 3,5 ετών.
Εθνική ομάδα
Στις 14 Μαρτίου 2013 έπαιξε με τη φανέλα της Εθνικής Ελλάδος Κ18 στον φιλικό αγώνα κόντρα στην Εθνική Βελγίου, που έληξε ισοπαλία με 0-0.
Μετά την υπογραφή του επαγγελματικού συμβολαίου του με τον Εργοτέλη, κλήθηκε στην Εθνική Ελλάδας Κ19, όπου πραγματοποίησε 3 συμμετοχές. Από το 2015 μέχρι το 2016 αγωνίστηκε στην Εθνική Ελλάδας Κ21, με την οποία έκανε 2 συμμετοχές.
Το Νοέμβριο του 2018 κλήθηκε στην Εθνική Ελλάδας ανδρών από τον Άγγελο Αναστασιάδη για τις αναμετρήσεις με τη Φινλανδία και την Εσθονία στα πλαίσια του Πρωταθλήματος Εθνών ΟΥΕΦΑ. Πραγματοποίησε το ντεμπούτο του στον εντός έδρας αγώνα με τη Φινλανδία που διεξήχθη στις 15 Νοεμβρίου του 2018 στο ΟΑΚΑ.
Προσωπική ζωή
Ο Κούτρης, με Έλληνα πατέρα και Βραζιλιάνα μητέρα, κατέχει δύο υπηκοότητες, τόσο την ελληνική όσο και τη βραζιλιάνικη. Στη Βραζιλία, όπου και γεννήθηκε, έζησε μαζί με τη μητέρα του μέχρι τα 7 του χρόνια. Έκτοτε εγκαταστάθηκε μόνιμα στην Ελλάδα όπου ζούσε και έμενε ήδη ο πατέρας του.
Στατιστικά σταδιοδρομίας
Έως τις 26 Αυγούστου 2022
Συλλογικές
Ολυμπιακός
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Μέσοι ποδοσφαιριστές Κατηγορία:Έλληνες βραζιλιάνικης καταγωγής Κατηγορία:Ποδοσφαιριστές Εθνικής Ελλάδας Κ18 Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εργοτέλη Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές ΡΚΝ Μαγιόρκα Κατηγορία:Ποδοσφαιριστές Πριμέρα Ντιβιζιόν Κατηγορία:Ξένοι ποδοσφαιριστές στην Ισπανία Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές Φορτούνα Ντύσσελντορφ Κατηγορία:Ποδοσφαιριστές 2. Μπουντεσλίγκα Κατηγορία:Ξένοι ποδοσφαιριστές στη Γερμανία Κατηγορία:Ποδοσφαιριστές Πόγκον Στσέτσιν Κατηγορία:Ποδοσφαιριστές Εκστρακλάσα Κατηγορία:Ξένοι ποδοσφαιριστές στην Πολωνία
Πλούτο
Προφίλ
Ο Πλούτο είναι ένας σκύλος παιχνιδιάρης, χαρούμενος, ζωηρός και περιπετειώδης. Ζει μαζί με τον ιδιοκτήτη του, τον Μίκυ Μάους, οπού τον ακολουθεί και τον βοηθάει σε οτιδήποτε χρειαστεί. Επίσης δεν πρέπει να ξεχνάμε πως ο Πλούτο έχει και έναν γιο, τον Πλούτο τζούνιορ και έναν αδελφό, τον K.B., ενώ η σύζυγος του είναι η Dinah the Dachshund. Ο Πλούτο είναι ράτσα rover, έχει μεγάλα μακριά μαύρα αφτιά, είναι κίτρινος στο χρώμα, με μαύρα μάτια και πολύ μικρός στο μέγεθος.
Δημιουργία
Ένας σημαντικός δημιουργός του Πλούτο είναι ο Νορμ Φέργκιουσον, μιας και καλλιέργησε την προσωπικότητα, τους συγγενείς του, καθώς και την εξωτερική του εμφάνιση. Εννοείται πως η Ντίσνει συμμετείχε σε όλη την παραπάνω προσπάθεια, δίνοντας τις τελευταίες πινελιές για την σύσταση του ρόλου του Πλούτο.
Εξωτερικοί χαρακτήρες
Κατηγορία:Disney (χαρακτήρες κόμικς) Κατηγορία:Φανταστικοί χαρακτήρες Κατηγορία:Φανταστικοί σκύλοι
Ζεράρ Ντεμπρέ
Οικογένεια, σπουδές και προσωπική ζωή
Ο πατέρας του Ντεμπρέ ήταν συνεργάτης στη βιοτεχνία δαντέλας του εκ μητρός παππού τού Ζεράρ, παραδοσιακή ασχολία στο Καλαί, όπου ζούσε η οικογένεια. Ωστόσο, ο πατέρας του Ζεράρ αυτοκτόνησε και η μητέρα του πέθανε επίσης σχετικώς νωρίς από φυσικά αίτια. Ο Ζεράρ πρόλαβε πάντως να πάρει το απολυτήριο Λυκείου πριν την έναρξη του Β΄ Πολέμου, και πήγε στο Αμπέρ και αργότερα στη Γκρενόμπλ για να προετοιμασθεί για τις εισαγωγικές εξετάσεις σε grande école. Το 1941, επί γερμανικής Κατοχής, πέρασε στην École Normale Supérieure των Παρισίων. Εκεί επηρεάσθηκε από τη μαθηματική σκέψη του Ανρί Καρτάν και του «Νικολά Μπουρμπακί» (ψευδώνυμο πίσω από το οποίο κρύβεται μια ολόκληρη ομάδα Γάλλων μαθηματικών). Ετοιμαζόταν να δώσει τις τελικές απολυτήριες εξετάσεις το 1944, όταν έγινε η Απόβαση στη Νορμανδία, οπότε και έσπευσε να καταταγεί στον γαλλικό στρατό. Μεταφέρθηκε προς εκπαίδευση στην τότε γαλλική Αλγερία και μετά υπηρέτησε στις γαλλικές δυνάμεις στη νικημένη Γερμανία μέχρι τον Ιούλιο του 1945. Τελικώς ό Ντεμπρέ πέρασε τις τις εξετάσεις «Agrégation de Mathématiques» τον επόμενο χειμώνα. Μέχρι τότε όμως είχε ήδη ενδιαφερθεί για τα οικονομικά, ιδίως για τη Θεωρία γενικής ισορροπίας του Λεόν Βαλράς. Από το 1946 μέχρι το 1948 ήταν βοηθός στο Εθνικό Κέντρο Επιστημονικών Ερευνών. Σε αυτά τα δυόμισυ έτη ολοκλήρωσε τη μεταπήδησή του από τα καθαρά μαθηματικά στην οικονομολογία. Το 1948 πήγε στις ΗΠΑ με υποτροφία Ροκφέλερ, γεγονός που του επέτρεψε να επισκεφθεί αρκετά αμερικανικά πανεπιστήμια, αλλά και τα σκανδιναβικά πανεπιστήμια της Ουψάλας και του Όσλο το 1949–1950.
Ο Ζεράρ Ντεμπρέ νυμφεύθηκε τη Φρανσουάζ Μπλεντ (Françoise Bled) το 1946 και απέκτησαν δύο θυγατέρες, τη Σαντάλ και τη Φλοράνς, που γεννήθηκαν το 1946 και το 1950, αντιστοίχως.
Ο Ντεμπρέ πέθανε από φυσικά αίτια στο Παρίσι, παραμονή Πρωτοχρονιάς, σε ηλικία 83 ετών. Η σορός του βρίσκεται στο Κοιμητήριο του Περ-Λασαίζ, στη γαλλική πρωτεύουσα.
Ακαδημαϊκή σταδιοδρομία
Ο Ντεμπρέ άρχισε να εργάζεται ως ερευνητής και μέλος της Επιτροπής Κόουλς (σήμερα Ίδρυμα Κόουλς) στο Πανεπιστήμιο του Σικάγου το καλοκαίρι του 1950. Παρέμεινε εκεί μια πενταετία, επισκεπτόμενος το Παρίσι κατά περιόδους.
Το 1954 δημοσίευσε μια εργασία-σταθμό με τίτλο Existence of an Equilibrium for a Competitive Economy (= «Η ύπαρξη μιας ισορροπίας για μια ανταγωνιστική οικονομία») μαζί με τον Κένεθ Άροου, στην οποία παρείχαν μια μαθηματική απόδειξη ότι υπάρχει μία γενική ισορροπία στην οικονομία μιας χώρας, με χρήση μεθόδων της τοπολογίας αντί του απειροστικού λογισμού.
Σε αυτό το έργο ο Ντεμπρέ δημιουργεί μια αξιωματική θεμελίωση των ανταγωνιστικών αγορών και επαναλαμβάνει την τοπολογική απόδειξη της υπάρξεως ισορροπίας. Ο κεντρικός σκοπός του είναι να αποδείξει πως υπάρχει ένα σύστημα τιμών για το οποίο η περίσσεια στη συνολική τελική ζήτηση εξαφανίζεται. Αυτό το κατόρθωσε αποδεικνύοντας ένα είδος θεωρήματος σταθερού σημείου, που βασίζεται στο θεώρημα σταθερού σημείου του Κακουτάνι. Στο Κεφάλαιο 7 εισάγει την έννοια της οικονομικής αβεβαιότητας και δείχνει το πώς αυτή θα μπορούσε να ενσωματωθεί στο ντετερμινιστικό οικονομικό μοντέλο. Εδώ εισήγαγε την έννοια του αγαθού υπό συνθήκη, που σχετίζεται με την υπόσχεση της παροχής ενός αγαθού ή υπηρεσίας αν ισχύσει μια ορισμένη φυσική συνθήκη. Αυτή η έννοια χρησιμοποιείται πολύ συχνά στη χρηματιστική οικονομική, όπου είναι γνωστή ως η «ασφάλεια Arrow–Debreu» (Arrow–Debreu security).
Το 1960-1961 ο Ντεμπρέ εργάσθηκε στο «Κέντρο Προχωρημένων Μελετών στις Επιστήμες της Συμπεριφοράς» του Πανεπιστημίου Στάνφορντ, όπου ασχολήθηκε κυρίως με την πολυσύνθετη απόδειξη ενός γενικότερου θεωρήματος επί της υπάρξεως οικονομικής ισορροπίας, που δημοσιεύθηκε το 1962.
Τον Ιανουάριο του 1962 ο Ντεμπρέ έγινε καθηγητής στο Μπέρκλεϋ. Κατά τις δεκαετίες του 1960 και του 1970 επισκέφθηκε τα Πανεπιστήμια του Λέιντεν (Ολλανδία), του Κέιμπριτζ, της Βόννης και των Παρισίων.
Οι μεταγενέστερες εργασίες του επικεντρώθηκαν κυρίως στη θεωρία των διαφορίσιμων οικονομιών, αποδεικνύοντας ότι έχουν πεπερασμένο αριθμό ισορροπιών των τιμών αγαθών και υπηρεσιών.
Το 1976 ο Ντεμπρέ τιμήθηκε με το γαλλικό παράσημο της Λεγεώνας της Τιμής και το 1983 με το Βραβείο Νόμπελ Οικονομικών Επιστημών «για την ενσωμάτωση νέων αναλυτικών μεθόδων στην οικονομική θεωρία και για την αυστηρή επαναδιατύπωση της θεωρίας της γενικής ισορροπίας.
Διετέλεσε μέλος της Διεθνούς Ακαδημίας Επιστημών και (το 1990) πρόεδρος της Αμερικανικής Οικονομικής Ενώσεως.
Εξωτερικοί σύνδεσμοι
Κατηγορία:Γάλλοι οικονομολόγοι Κατηγορία:Βραβευμένοι με Νόμπελ Οικονομικών Επιστημών Κατηγορία:Γάλλοι νομπελίστες Κατηγορία:Απόφοιτοι της École Normale Supérieure
Jackie Chan Stuntmaster
Το Jackie Chan Stuntmaster είναι παιχνίδι που βασίζεται στον ηθοποιό και πολεμικών τεχνών Τζάκι Τσαν. Κυκλοφόρησε στις 29 Μαρτίου 2000 μόνο για το PlayStation 1 από την Midway Games και σχεδιασμένο από την Radical Entertainment.
Πλοκή
Ο Τζάκι έχει μετακομίσει στην Νέα Υόρκη όπου εκεί βρίσκεται ο παππούς του (Fredrick) ο οποίος διοικεί μια μικρή μεταφορική εταιρία. Μετά από μια μέρα δύσκολης δουλειάς, ο Τζάκι πηγαίνει να δειπνήσει σε ένα κοντινό εστιατόριο όπου και καταλαβαίνει ότι ο παππούς του έχει πέσει θύμα απαγωγής από κάποιους κακοποιούς. Έτσι ο Τζάκι καλείται να λύσει το μυστήριο και να ψάξει να βρει αυτόν που απήγαγε τον παππού του.
Παιχνίδι
Το παιχνίδι απαρτίζεται από 15 επίπεδα σε 15 διαφορετικά περιβάλλοντα. οι εχθροί που θα αντιμετωπίσει ο πάικτης είναι λίγοι και συχνά επαναλαμβανόμενοι, για να αντιμετωπιστούν πρέπει ο παίκτης να χρησιμοποιήσει τις πολεμικές τέχνες του Τζάκι που είναι ένας συνδυασμός από κλοτσιές, μπουνιές και άλματα. Μέσα σε κάθε επίπεδο από τα 15 επίπεδα, ο παίκτης θα αντιμετωπίσει και έναν Boss παίρνοντας πληφοροφίες για την συνέχεια της αποστολής. Κατά την διάρκεια του παιχνιδιού ο Τζάκι λέει διάφορες δικές του ατάκες με την πραγματική του φωνή μιας και ο ηθοποιός δάνεισε την φωνή του για αυτό το σκοπό.
Ομάδα ανάπτυξης
Παραγωγός: Τζέφφρεϊ Κίρνυ
Καλλιτέχνης: Ρικ Στρινγκφέλοου
Κριτικές
Το παιχνίδι έλαβε "μεσαίες" αναθεωρήσεις σύμφωνα από την GameRankings.
Παραπομπές
Κατηγορία:Βιντεοπαιχνίδια του 2000 Κατηγορία:Βιντεοπαιχνίδια της Midway Κατηγορία:Βιντεοπαιχνίδια του Τζάκι Τσαν Κατηγορία:Βιντεοπαιχνίδια της Radical Entertainment Κατηγορία:Βιντεοπαιχνίδια της Martial Arts Κατηγορία:Βιντεοπαιχνίδια τοποθετημένα στον Καναδά Κατηγορία:Βιντεοπαιχνίδια του PlayStation Κατηγορία:Βιντεοπαιχνίδια τοποθετημένα στις ΗΠΑ
Μουσί-λε-Βιέ
Το Μουσί-λε-Βιέ (γαλλικά: Moussy-le-Vieux) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Μουσισιέν (γαλλικά: Moussyssiens).
Παραπομπές
Κατηγορία:Κοινότητες της Σεν-ε-Μαρν
Macarena (τραγούδι)
Το 1995, κυκλοφόρησε και ως single, το οποίο είχε τεράστια επιτυχία σε πολλά charts σε όλον τον κόσμο. Φτάνοντας και σε πολλά στο νούμερο 1, μεταξύ άλλων έφτασε στο νούμερο 1, στα αμερικανικά charts US Billboard Hot 100, στα αυστραλιανά, στα γαλλικά, στα γερμανικά, στα ισπανικά και σε άλλα πολλά. Έγινε, επίσης, χρυσό στις ΗΠΑ, στο Ηνωμένο Βασίλειο, στη Γαλλία, στη Γερμανία και αλλού. Ο τηλεοπτικός σταθμός VH1, το κατέταξε στην 1η θέση στη λίστα του με One-Hit Wonder of All Time.
Εξωτερικοί σύνδεσμοι
Κατηγορία:Τραγούδια του 1993 Κατηγορία:Singles του 1995 Κατηγορία:Singles του 1996 Κατηγορία:Singles (ντεμπούτο) Κατηγορία:Πολύγλωσσα τραγούδια Κατηγορία:Νούμερο 1 singles στα Billboard Hot 100 Κατηγορία:Νούμερο 1 singles στην Αυστρία
Στσούτσιν
Το Στσούτσιν (πολωνικά: Szczucin) είναι πόλη του Πόβιατ Ντομπρόβα, στο Βοεβοδάτο Ελάσσονος Πολωνίας της νότιας Πολωνίας. Είναι η έδρα της Γκμίνα Στσούτσιν. Απέχει περίπου 16 χιλιόμετρα βορειοανατολικά της Ντομπρόβα Ταρνόφσκα, 30 χιλιόμετρα βόρεια του Τάρνουφ και 85 χιλιόμετρα  ανατολικά της πρωτεύουσας του βοεβοδάτου, Κρακοβίας. Ο πληθυσμός του 4.154 κάτοικοι (2020).
Ιστορία
Η πρώτη αναφορά του Στσούτσιν (τότε γνωστό ως Sucin, αργότερα Sczucin) προέρχεται από το 1326, και αναφέρεται σε μια τοπική ενοριακή εκκλησία, πράγμα που σημαίνει ότι πρέπει να είχε χτιστεί νωρίτερα. Το όνομα της πόλης πιθανότατα προέρχεται από έναν ιδιοκτήτη της τοποθεσίας του 14ου αιώνα, έναν άνδρα ονόματι Szczuka (Στσούκα). Λόγω της θέσης της πόλης στον Βιστούλα, δημιουργήθηκε εδώ ένα ποτάμιο λιμάνι. Ξυλεία από το Δάσος Σαντόμιες μεταφέρονταν εδώ, φορτώνονταν σε πλοία και μεταφέρονταν στο Γκντανσκ, το μεγαλύτερο λιμάνι του Στέμματος του Βασιλείου της Πολωνίας. Επιπλέον, το Στσούτσιν ήταν ένα σημείο διέλευσης του Βιστούλα, κατά μήκος ενός εμπορικού μονοπατιού βορρά-νότου. Διοικητικά, το Στσούτσιν βρισκόταν στο Βοεβοδάτο Σαντόμιες στην Επαρχία Ελάσσονος Πολωνίας του Πολωνικού Στέμματος. Το 1780 το χωριό απέκτησε προνόμια πόλης, αλλά το 1934 τα έχασε, καθώς ο πληθυσμός του έπεσε κάτω από τους τότε απαιτούμενους 3.000 κατοίκους. Το Στσούτσιν ανέκτησε τα προνόμια πόλης του την 1η Ιανουαρίου 2009. αριστερά|μικρογραφία| Μνημείο στους Πολωνούς που σφαγιάστηκαν από τους Γερμανούς εισβολείς στις 12 Σεπτεμβρίου 1939 Μετά τους διαμελισμούς της Πολωνίας, το Στσούτσιν βρέθηκε στον Αυστριακό Διαμελισμό της Πολωνίας, το οποίο από το 1815 βρισκόταν στα αυστριακά-ρωσικά σύνορα, και η πόλη έμεινε στάσιμη. Το φθινόπωρο του 1914, κατά τη διάρκεια του Α΄ Παγκοσμίου Πολέμου, το Στσούτσιν κατελήφθη από τους Ρώσους, οι οποίοι παρέμειναν εδώ μέχρι το 1915 (βλ. Επίθεση στο Γκορλίτσε-Τάρνουφ). Το 1918, η Πολωνία ανέκτησε την ανεξαρτησία και τον έλεγχο της πόλης.
Κατά τη διάρκεια της γερμανικής εισβολής στην Πολωνία, η οποία ξεκίνησε το Β΄ Παγκόσμιο Πόλεμο το Σεπτέμβριο του 1939, το Στσούτσιν ήταν η περιοχή πολλών αψιμαχιών μεταξύ των υποχωρούντων μονάδων του Στρατού της Κρακοβίας και της προελαύνουσας Βέρμαχτ. Στις 12 Σεπτεμβρίου 1939, Γερμανοί στρατιώτες πραγματοποίησαν σφαγή περίπου 40 Πολωνών αιχμαλώτων πολέμου και περίπου 30 Πολωνών αμάχων προσφύγων (βλ. επίσης ναζιστικά εγκλήματα κατά του πολωνικού έθνους). Συνολικά, 70 Πολωνοί δολοφονήθηκαν, και αυτή η τραγωδία μνημονεύεται από ένα μνημείο. Κατά τη διάρκεια της γερμανικής κατοχής, το Στσούτσιν ήταν κέντρο του πολωνικού κινήματος αντίστασης. Το 1943, στρατιώτες της αντιστασιακής οργάνωσης Jędrusie εκτέλεσαν εδώ έναν αξιωματικό της Μπλε Αστυνομίας. Στα τέλη του 1944, οι Γερμανοί διέταξαν την εκκένωση όλων των κατοίκων του Στσούτσιν, επειδή προετοίμασαν αμυντικές θέσεις κατά μήκος του Βιστούλα.
Πριν από την πολωνική διοικητική αναδιοργάνωση (1999), το Στσούτσιν ήταν μέρος του Βοεβοδάτου Τάρνουφ (1975–1998). Βρίσκεται στον ποταμό Βιστούλα και είναι ο τερματικός σταθμός μιας δευτερεύουσας σημασίας σιδηροδρομικής γραμμής Τάρνουφ-Ντομπρόβα Ταρνόφσκα-Στσούτσιν, που κατασκευάστηκε από την αυστριακή κυβέρνηση το 1906. Υπήρχαν πολλά σχέδια για επέκταση της γραμμής προς τα βόρεια, προς το Μπούσκο-Ζντρούι και το Κιέλτσε, αλλά μέχρι στιγμής δεν έχουν πραγματοποιηθεί. Το σημερινό σχήμα της γραμμής είναι το αποτέλεσμα της ύπαρξης του Στσούτσιν μέχρι το 1918 στα βόρεια σύνορα της Αυστροουγγαρίας. Ο Βιστούλας σηματοδότησε τα σύνορα, πέρα από τα οποία εκτεινόταν η Ρωσική Αυτοκρατορία, και οι κυβερνήσεις και των δύο χωρών δεν ενδιαφέρθηκαν για την ολοκλήρωση της γραμμής, η οποία διαφορετικά θα συνέδεε το Τάρνουφ, που ελεγχόταν από την Αυστρία, με το Κιέλτσε, που ελεγχόταν από τη Ρωσία.
Μεταφορές
μικρογραφία| Γέφυρα πάνω από τον ποταμό Βιστούλα Η πόλη βρίσκεται κατά μήκος της Εθνικής Οδού 73 (Βαρσοβία-Κιέλτσε-Τάρνουφ-Γιάσουο), και εδώ η Περιφερειακή Οδός 982 πηγαίνει ανατολικά, στο Μιέλετς, καθιστώντας το Στσούτσιν τοπικό συγκοινωνιακό κόμβο.
Πολιτισμός
Ένα από τα κύρια αξιοθέατα ιστορικής κληρονομιάς του Στσούτσιν είναι η μπαρόκ Εκκλησία της Αγίας Μαρίας Μαγδαληνής, που βρίσκεται στην πλατεία της αγοράς στο κέντρο της πόλης.
Το Στσούτσιν φιλοξενεί το μοναδικό οδικό μουσείο της Πολωνίας (Muzeum Drogownictwa), το οποίο έχει έκταση δύο εκταρίων, όπου εκτίθενται αρχαία μηχανήματα οδοποιίας, καθώς και οδικές πινακίδες, οδικοί στύλοι, έγγραφα και άλλα αντικείμενα.
Εξωτερικοί σύνδεσμοι
Κατηγορία:Πόλεις της Πολωνίας Κατηγορία:Πόλεις του Βοεβοδάτου Ελάσσονος Πολωνίας Κατηγορία:Βοεβοδάτο Κρακοβίας (1919-1939) Κατηγορία:Βασίλειο της Γαλικίας και Λοδομερίας Κατηγορία:Εγκλήματα πολέμου των Ναζί στην Πολωνία
Δομινικανό Κολλέγιο Κάμπρα
Το Δομινικανό Κολλέγιο Κάμπρα (αγγλικά: Cabra Dominican College) είναι ιδιωτικό καθολικό Γυμνάσιο και Λύκειο στην Αδελαΐδα της νοτιοανατολικής Αυστραλίας. Τα χρώματα του κολλεγίου είναι το σκούρο, το χρυσό, το μαύρο και το άσπρο. Σήμερα έχει πάνω από 1.000 μαθητές από τον Πρώτη Γυμνασίου έως Τρίτη Λυκείου.
Κατηγορία:Σχολεία
Δημοψήφισμα στη Νότια Οσσετία (2011)
Ένα δημοψήφισμα για την ορισμό της Οσσετικής και της Ρωσικής γλώσσας ως επίσημη γλώσσα πραγματοποιήθηκε στη Νότια Οσετία στις 13 Νοεμβρίου 2011, παράλληλα με τις προεδρικές εκλογές. Αρχικά, το δημοψήφισμα είχε οριστεί να λάβει χώρα στις 11 Σεπτεμβρίου του 2011, αλλά η απόφαση αναβολής ελήφθη στις 12 Αυγούστου του 2011.
Πριν το δημοψήφισμα, το πρώτο τμήμα του τέταρτου άρθρου του συντάγματος ορίζει ότι τα Οσσετικά είναι επίσημη γλώσσα στην Νότια Οσετία, ενώ η δεύτερη παράγραφος αναφέρει ότι τα ρωσικά (μαζί με τα Οσσετικά και σε μερικές περιπτώσεις τα Γεωργιανά) είναι η επίσημη γλώσσα των κυβερνητικών οργάνων της κρατικής διοίκησης και της τοπικής αυτοδιοίκησης.
Αποτελέσματα
Το ερώτημα του δημοψηφίσματος ήταν το εξής:
Παραπομπές
Κατηγορία:Εκλογές στην Νότια Οσσετία
Στσετσίνεκ
Το Στσετσίνεκ (πολωνικά: Szczecinek, Neustettin, κασουβικά: Nowé Sztetëno) είναι ιστορική πόλη και η έδρα του Πόβιατ Στσετσίνεκ, στο Βοεβοδάτο Δυτικής Πομερανίας της βορειοδυτικής Πολωνίας, με πληθυσμό 39.827 κατοίκους (2020). Τα έτη 1950 έως 1998, ήταν μέρος του Βοεβοδάτου Κοσάλιν. Είναι ένας σημαντικός σιδηροδρομικός κόμβος, που βρίσκεται κατά μήκος της κύριας γραμμής Πόζναν-Κοουόμπζεγκ, που διασχίζει λιγότερο σημαντικές γραμμές προς το Χοϊνίτσε και το Σουούπσκ. Η συνολική έκταση της πόλης είναι 48,63 χλμ2.
Η ταραχώδης ιστορία του Στσετσίνεκ φτάνει πίσω στον Υψηλό Μεσαίωνα, όταν η περιοχή διοικούνταν από Πομεράνιους δούκες και πρίγκιπες. Το μεγαλύτερο μέρος της αρχιτεκτονικής της πόλης επέζησε του Β΄ Παγκοσμίου Πολέμου και, στη συνέχεια, ολόκληρη η Παλιά Πόλη της ανακηρύχθηκε μνημείο εθνικής κληρονομιάς της Πολωνίας.
Ιστορία
αριστερά|μικρογραφία| [[Κάστρο του Στσετσίνεκ, πρώην έδρα των τοπικών Δούκων της Πομερανίας]] αριστερά|μικρογραφία|220x220εσ| Δημαρχείο στην Πλατεία Αγοράς αριστερά|μικρογραφία| Άποψη των αρχών του 20ου αιώνα της εκκλησίας της Αγίας Μαρίας Στο Μεσαίωνα υπήρχε ένα σλαβικό προπύργιο στο σημερινό Στσετσίνεκ. Ήταν μέρος του πρώιμου πολωνικού κράτους τον 10ο αιώνα, και ως αποτέλεσμα του κατακερματισμού της Πολωνίας τον 12ο αιώνα, έγινε μέρος του χωριστού Δουκάτου της Πομερανίας.
Το 1310, το κάστρο στη θέση ενός πρώην οχυρού και η πόλη ιδρύθηκαν σύμφωνα με το νόμο του Λύμπεκ από τον Δούκα Βατσίσουαφ Δ΄ της Πομερανίας-Βόλγκαστ και διαμορφώθηκαν σύμφωνα με το Στσέτσιν (Stettin) που βρίσκεται περίπου 150 χιλιόμετρα δυτικά. Το αρχικό όνομα ήταν Neustettin («Νέο Στέτιν», Nowy Szczecin, Neustettin, Stetin Nova). Ήταν επίσης γνωστό ως Klein Stettin («Μικρό Στέτιν», Mały Szczecin, Klein Stettin). Το 1707 η πόλη ήταν γνωστή στα πολωνικά ως Nowoszczecin, ενώ το όνομα Mały Szczecin σταδιακά εξελίχθηκε στο σύγχρονο όνομα Στσετσίνεκ.
Η πόλη ήταν οχυρωμένη για να αντιμετωπίσει τους Βραδεμβούργους, με τείχος και ξύλινους φράχτες. Το 1356 χτυπήθηκε από την πανώλη. Ευγνώμονες για την επιβίωσή τους, οι Δούκες Μπόγκισλαβ Ε΄, Μπάρνιμ Δ΄ και Βαρτίσλαφ Ε΄ ίδρυσαν το μοναστήρι του Αυγουστίνου στο λόφο Μαριέτρον, στη νότια όχθη της Λίμνης Τσεσιέτσκο. Λεηλατήθηκε από τους Βρανδεμβούργους το 1470. Από το 1368 έως το 1390 ήταν η έδρα ενός ομώνυμου δουκάτου υπό τον μοναδικό ιστορικό ηγεμόνα του, Βάρτισλαβ Ε΄. Στη συνέχεια, κυβερνήθηκε από τα δουκάτα της Πομερανίας: Νταρουόβο (Rügenwalde) (μέχρι το 1418), Σουούπσκ (μέχρι το 1474, φέουδο του Στέμματος του Βασιλείου της Πολωνίας) και το ενιαίο Δουκάτο της Πομερανίας (μέχρι το 1618).
Στις 15 Σεπτεμβρίου 1423, τη «μεγάλη ημέρα του Νέουστετιν», οι Πομεράνιοι δούκες, ο Μέγας Μάγιστρος των Τευτόνων Ιπποτών και ο Σκανδιναβός βασιλιάς Ερρίκος της Δανίας, της Νορβηγίας και της Σουηδίας συναντήθηκαν για να συζητήσουν την άμυνα ενάντια στην ένωση του Βρανδεμβούργου και της Πολωνίας. Κατά τη διάρκεια του Δεκατριετούς Πολέμου, οι ντόπιοι δούκες άλλαξαν συμμαχίες αρκετές φορές. Ως αποτέλεσμα, το 1455 πολλά γύρω χωριά λεηλατήθηκαν από Τεύτονες Ιππότες και το 1461 η πόλη λεηλατήθηκε και κάηκε από πολωνικά στρατεύματα και Τατάρους, επειδή ο Βασιλιάς Καζίμιρ Δ΄ της Πολωνίας ήθελε να εκδικηθεί τον Έρικ Β΄ της Πομερανίας που υποστήριξε τους Τεύτονες Ιππότες.
Το 1601 ιδρύθηκε ένα πολωνικό σχολείο και το 1640 ιδρύθηκε ένα γυμνάσιο, το οποίο ως σημερινό I Liceum Ogólnokształcące είναι ένα από τα παλαιότερα λύκεια στην Πομερανία. Κατά τη διάρκεια του Τριακονταετούς Πολέμου καταλήφθηκε και λεηλατήθηκε από τους Σουηδούς και τους Αυστριακούς. Μετά τον πόλεμο, από το 1653, η πόλη ήταν μέρος του Μαργραβινάτου του Βραδεμβούργου, από το 1701 του Βασιλείου της Πρωσίας και από το 1871 έως το 1945 της Γερμανίας. Κατά τη διάρκεια του Επταετούς Πολέμου, το 1759 λεηλατήθηκε από τη Ρωσική Αυτοκρατορία. Το 1807, κατά τη διάρκεια των Ναπολεόντειων Πολέμων και των πολωνικών εθνικοαπελευθερωτικών μαχών, η πόλη καταλήφθηκε από Πολωνούς, με επικεφαλής τον Τόμας Γουμπιένσκι.
Μετά την ανάληψη της εξουσίας από τους Ναζί στη Γερμανία τη δεκαετία του 1930, χτίστηκαν νέοι στρατώνες και η εισβολή στην Πολωνία πραγματοποιήθηκε από την πόλη στις αρχές του Β΄ Παγκοσμίου Πολέμου το 1939. Κατά τη διάρκεια του πολέμου, τρία στρατόπεδα καταναγκαστικής εργασίας ιδρύθηκαν και λειτούργησαν από τους Γερμανούς στην πόλη, και οι αιχμάλωτοι τους ήταν κυρίως Πολωνοί και Ρώσοι. Το Σεπτέμβριο του 1944, οι Γερμανοί προχώρησαν στις πρώτες συλλήψεις ντόπιων μελών της πολωνικής παράνομης οργάνωσης «Odra», συνθλίβοντάς την τελικά τις επόμενες εβδομάδες. Τον Φεβρουάριο του 1945, η πόλη κατελήφθη από τον Κόκκινο Στρατό και το τοπικό εργοστάσιο γεωργικών μηχανημάτων, το οποίο χρησιμοποιούσε καταναγκαστική εργασία κατά τη διάρκεια του πολέμου, λεηλατήθηκε από τις δυνάμεις κατοχής των σοβιετικών δυνάμεων. Στη συνέχεια, η πόλη πέρασε στην Πολωνία, αν και με ένα κομμουνιστικό καθεστώς που είχε εγκατασταθεί από τη Σοβιετική Ένωση, το οποίο παρέμεινε στην εξουσία μέχρι την πτώση του κομμουνισμού τη δεκαετία του 1980. Ο γερμανικός πληθυσμός της πόλης εκδιώχθηκε σύμφωνα με τη Συμφωνία του Πότσνταμ και επανακατοικήθηκε με Πολωνούς, απελαθέντες από την πρώην ανατολική Πολωνία που προσαρτήθηκε από τη Σοβιετική Ένωση και αποίκους από την κεντρική Πολωνία. Το λεηλατημένο εργοστάσιο γεωργικών μηχανημάτων επαναλειτούργησε από τους Πολωνούς τον Ιούλιο του 1945. Η πολωνική αντικομμουνιστική αντίσταση («καταραμένοι στρατιώτες») δραστηριοποιήθηκε στην πόλη και πολλά από τα μέλη της συνελήφθησαν και καταδικάστηκαν σε φυλάκιση από τους κομμουνιστές. Η τελευταία «καταραμένη στρατιώτης» του Στσετσίνεκ, Μάρια Σοσνόφσκα, πέθανε το 2018.
Το 2009, τα όρια της πόλης επεκτάθηκαν συμπεριλαμβάνοντας τα γειτονικά χωριά Σφιόντκι και Τσεσιέκα ως νέες συνοικίες. μικρογραφία| Μνημείο του [[Γιούζεφ Πιουσούτσκι, από τον ντόπιο γλύπτη Βιέσουαφ Αντάμσκι]]
Κουζίνα
Το επίσημα προστατευόμενο παραδοσιακό φαγητό του Στσετσίνεκ (όπως ορίζεται από το Υπουργείο Γεωργίας και Αγροτικής Ανάπτυξης της Πολωνίας) είναι το krówka szczecinecka (κρούφκα στσετσινέτσκα), ένα τοπικό είδος κρούφκα (παραδοσιακή πολωνική καραμέλα).
Διεθνείς σχέσεις
Το Στσετσίνεκ είναι αδελφοποιημένο με τις:
Εξωτερικοί σύνδεσμοι
Κατηγορία:Πόλεις της Πολωνίας Κατηγορία:Πόλεις του Βοεβοδάτου Δυτικής Πομερανίας
Άνω Βρομόβρυση Μεσσηνίας
Η Άνω Βρομόβρυση είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 24 κατοίκων, σύμφωνα με την Απογραφή του 2011. Διοικητικά ανήκει στην Κοινότητα Βρομόβρυσης και υπάγεται στη Δημοτική Ενότητα Αρφαρών, του Δήμου Καλαμάτας.
Πληροφορίες
Η Άνω Βρομόβρυση βρίσκεται σε υψόμετρο 963 μέτρων.
Εξωτερικοί σύνδεσμοι
Κατηγορία:Χωριά του νομού Μεσσηνίας Κατηγορία:Δήμος Καλαμάτας
Διοργανώσεις Ε.Π.Σ. Ρεθύμνου 2018–19
Για την περίοδο 2018–19, η Ένωση Ποδοσφαιρικών Σωματείων Ρεθύμνου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ρεθύμνου.
Α΄ Κατηγορία
Το πρωτάθλημα ξεκίνησε με τη συμμετοχή 16 ομάδων. Την πρώτη θέση κατέκτησε η Α.Ε. Μυλοποτάμου, που επέλεξε όμως, να μην αγωνιστεί στη Γ΄ Εθνική. Ο δεύτερος Ρεθυμνιακός δέχτηκε να αντικαταστήσει την πρωταθλήτρια Ρεθύμνου.
Βαθμολογία
Η βαθμολογία της Α΄ Κατηγορίας ήταν ως εξής:
Β΄ Κατηγορία
Στο πρωτάθλημα συμμετείχαν 13 ομάδες. Οι δυο πρώτοι που σύμφωνα με την προκήρυξη προβιβάζονταν στην Α΄ κατηγορία, επέλεξαν να αγωνιστούν εκ νέου στην Β και αναπληρώθηκαν από τοις ομάδες που τερμάτισαν στη 3η και 4η θέση και αποδέχτηκαν τη σχετική πρόσκληση της ΕΠΣΡ.
Πρωτοεμφανίστηκαν στο τοπικό πρωτάθλημα οι νεοσύστατοι σύλλογοι ΑΟ Αγίας Γαλήνης και Αρκάδι Αγγελιανών.
Βαθμολογία
Η Βαθμολογία της Β΄ κατηγορίας ήταν ως εξής:
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Ρεθύμνου.
Ναντί
Οι κάτοικοί του είναι γνωστοί ως Ναντεέν (γαλλικά: Nandéens).
Παραπομπές
Κατηγορία:Κοινότητες της Σεν-ε-Μαρν
Νανζί (Σεν-ε-Μαρν)
Το Νανζί (γαλλικά: Nangis) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Νανζισιέν (γαλλικά: Nangissiens).
Μουί-συρ-Σεν
Το Μουί-συρ-Σεν (γαλλικά: Mouy-sur-Seine) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Μουιτουά (γαλλικά: Mouytois).
Παραπομπές
Κατηγορία:Κοινότητες της Σεν-ε-Μαρν
Κάρλος Σαλαντρίγας Ζάγιας
Ο Κάρλος Σαλαντρίγας Ζάγιας (ισπανικά: Carlos Saladrigas Zayas, 13 Οκτωβρίου 1900 – 15 Απριλίου 1956) ήταν ένας Κουβανός πολιτικός και διπλωμάτης.
Ήταν ένας δικηγόρος-συμβολαιογράφος που υπηρέτησε ως Γερουσιαστής (1936-1940), Υπουργός της Δικαιοσύνης (1934), Υπουργός των Εξωτερικών (1933, 1955-1956), Πρωθυπουργός (1940-1942), Πρέσβης στο Ηνωμένο Βασίλειο και υποψήφιος Πρόεδρος της Κούβας στις εκλογές του 1944. Πολιτεύθηκε με το Λαϊκό Σοσιαλιστικό Κόμμα.
Ήταν ο γιος του Ενρίκε Σαλαντρίγας Λουνάρ και της Μαρία Λουίζα Ζάγιας-Ντιάγο. Παντρεύτηκε τρεις φορές και απέκτησε δύο παιδιά, την Γκλόρια και τον Κάρλος.
Παραπομπές
Κατηγορία:Κουβανοί δικηγόροι Κατηγορία:Κουβανοί πολιτικοί
Μοντέλο των 5 παραγόντων
Το μοντέλο των 5 παραγόντων, γνωστό και ως μεγάλη πεντάδα ή ως μοντέλο OCEAN, είναι μια ταξινόμηση για τα χαρακτηριστικά της προσωπικότητας. Όταν εφαρμόζεται ανάλυση παραγόντων (στατιστική τεχνική) στα δεδομένα της έρευνας προσωπικοτήτων, ορισμένα χαρακτηριστικά που χρησιμοποιούνται για να περιγράψουν πτυχές της προσωπικότητας εμφανίζονται πιο συχνά από άλλα. Για παράδειγμα, κάποιος που περιγράφεται ως "ευσυνείδητος" είναι πιθανότερο να περιγραφεί ως "πάντα προετοιμασμένος" παρά ως "ακατάστατος". Αυτή η θεωρία βασίζεται επομένως στη συσχέτιση των χαρακτηριστικών, αλλά όχι στα νευρο-ψυχολογικά πειράματα. Αυτή η θεωρία χρησιμοποιεί περιγραφές από την κοινή γλώσσα και προτείνει πέντε ευρείες διαστάσεις που συνήθως χρησιμοποιούνται για να περιγράψουν την ανθρώπινη προσωπικότητα.
Οι 5 παράγοντες
Οι πέντε παράγοντες είναι:
Οι πέντε παράγοντες αντιπροσωπεύονται από το ακρωνύμιο "OCEAN" ή "CANOE". Κάτω από κάθε προτεινόμενο καθολικό παράγοντα, υπάρχουν ορισμένοι συσχετισμένοι και πιο συγκεκριμένοι πρωτογενείς παράγοντες. Για παράδειγμα, η "εξωστρέφεια" λέγεται ότι συμπεριλαμβάνει τέτοιες σχετικές ιδιότητες όπως ή βεβαιότητα, η αναζήτηση ενθουσιασμού, η ζεστασιά, η δραστηριότητα και τα θετικά συναισθήματα.
Μεταβολή των χαρακτηριστικών
Η οικογενειακή ζωή και ο τρόπος που μεγάλωσε κάποιος επηρεάζει εξίσου αυτά τα χαρακτηριστικά. Μελέτες δίδυμων και άλλες έρευνες έχουν δείξει ότι περίπου το ήμισυ των διαφορών μεταξύ ατόμων προκύπτει από τη γενετική τους και το ήμισυ από το περιβάλλον τους. Οι ερευνητές βρήκαν την "Ευσυνειδησία", την "Εξωστρέφεια", την "Διαθεσιμότητα σε εμπειρίες" και τον "Νευρωτισμό" ως σχετικά σταθερά από την παιδική ηλικία μέχρι την ενηλικίωση.
Πυρετός της ρηξιγενούς κοιλάδας
Ο πυρετός της κοιλάδας Rift («RVF») είναι μια ιογενής νόσος που μπορεί να προκαλέσει ήπια έως και σοβαρά συμπτώματα. Μεταξύ των ήπιων συμπτωμάτων συμπεριλαμβάνονται: πυρετός, μυϊκοί πόνοι και κεφαλαλγία-ες που συχνά διαρκούν έως και μία εβδομάδα. Μεταξύ των σοβαρών συμπτωμάτων συμπεριλαμβάνονται: απώλεια της ικανότητας όρασης που ξεκινά τρεις εβδομάδες μετά τη μόλυνση, μολύνσεις του εγκεφάλου που προκαλούν έντονες κεφαλαλγίες και σύγχυση, καθώς και αιμορραγία σε συνδυασμό με προβλήματα στο ήπαρ, τα οποία ενδέχεται να εμφανιστούν κατά τις πρώτες λίγες ημέρες. Όσοι παρουσιάσουν αιμορραγία εμφανίζουν πιθανότητες θανάτου σε ποσοστό έως και 50%.
Cult Classic
Cult Classic είναι ο τίτλος του δωδέκατου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε τον Ιούνιο του 1994 μέσω της δισκογραφικής εταιρείας "Caroline Records".
Πυρετός της ρηξιγενούς κοιλάδας
Η νόσος προκαλείται από τον RVF ιός, ο οποίος ανήκει στην κατηγορία Phlebovirus. Μεταδίδεται με την επαφή με μολυσμένο αίμα ζώου, με την εισπνοή αέρα κοντά σε μολυσμένο ζώο που σφαγιάζεται, με την πόση μη επεξεργασμένου γάλακτος από μολυσμένο ζώο, ή μέσω τσιμπήματος μολυσμένου κουνουπιού-ών. Ζώα όπως οι αγελάδες, τα πρόβατα, οι κατσίκες και οι καμήλες είναι πιθανόν να μολυνθούν. Σε αυτά τα ζώα μεταδίδεται κατά κύριο λόγο από τα κουνούπια. Δεν φαίνεται να μεταδίδεται από ένα άτομο σε άλλο. Η διάγνωση πραγματοποιείται μέσω του εντοπισμού αντισωμάτων ενάντια στον ιό ή του ίδιου του ιού στο αίμα.
Cult Classic
Το άλμπουμ αποτελείται από νέες εκτελέσεις των γνωστότερων επιτυχιών του συγκροτήματος, ηχογραφημένα στα Greene St. Recording, Baby Monster Studios και Giant Recording Studio της Νέας Υόρκης με παραγωγούς τους Ντόναλντ "Buck Dharma" Ρέζερ, Έρικ Μπλουμ, Στιβ Σενκ και Τζεφ Κάβαλεκ.
Πυρετός της ρηξιγενούς κοιλάδας
Εξάρσεις της νόσου έχουν λάβει χώρα μόνο στην Αφρική και στην Αραβία. Οι εξάρσεις συνήθως λαμβάνουν χώρα σε περιόδους αυξημένων βροχοπτώσεων οι οποίες αυξάνουν τον αριθμό των κουνουπιών. Η νόσος καταγράφηκε για πρώτη φορά σε εκτρεφόμενα ζώα στην Κοιλάδα Rift της Κένυα στις αρχές της δεκαετίας του 1900,, ενώ ο ιός απομονώθηκε για πρώτη φορά το 1931.
Εξωτερικοί σύνδεσμοι
Κατηγορία:Ιογενείς ασθένειες Κατηγορία:Τροπικές ασθένειες
Cult Classic
Τα μέλη των Blue Öyster Cult
Οι μουσικοί οι οποίοι ηχογράφησαν το "Cult Classic" είναι οι εξής:
Πηγές
Κατηγορία:Δισκογραφία των Blue Öyster Cult Κατηγορία:Άλμπουμ του 1994
Ναντώ-συρ-Λυναίν
Το Ναντώ-συρ-Λυναίν (γαλλικά: Nanteau-sur-Lunain) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Ναντελιέν (γαλλικά: Nantelliens).
Ναντώ-συρ-Εσόν
Το Ναντώ-συρ-Εσόν (γαλλικά: Nanteau-sur-Essonne) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Ναντεσοναί (γαλλικά: Nantessonnais).
Παραπομπές
Κατηγορία:Κοινότητες της Σεν-ε-Μαρν
Ναντέιγ-λε-Μω
Το Ναντέιγ-λε-Μω (γαλλικά: Nanteuil-lès-Meaux) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Ναντεγιαί (γαλλικά: Nanteuillais).
Παραπομπές
Κατηγορία:Κοινότητες της Σεν-ε-Μαρν
Αραβία (κόρη του Ιουστίνου Β΄)
Η Αραβία ήταν η μόνη καταγεγραμμένη γνωστή κόρη του Βυζαντινού αυτοκράτορα Ιουστίνου Β΄ και της συζύγου του Σοφίας.
Παντρεύτηκε τον Βαδουάριο, με τον οποίο μπορεί να είχε μια κόρη, την Φιρμίνα, σύμφωνα με μια επιγραφή που χρονολογείται στο 564.
Παραπομπές
Κατηγορία:Κόρες Βυζαντινών Αυτοκρατόρων Κατηγορία:Βυζαντινοί του 6ου αιώνα Κατηγορία:Δυναστεία του Ιουστινιανού
Ναντέιγ-συρ-Μαρν
Παραπομπές
Κατηγορία:Κοινότητες της Σεν-ε-Μαρν
Αναλημματικός τοίχος
Ως αναλημματικός τοίχος ή απλά ανάλημμα στην αρχιτεκτονική και την αρχαιολογία ορίζεται τοίχος που κατασκευάζεται συνήθως σε έδαφος υπό κλίση. Από στατική άποψη η κατασκευή αναλήμματος βοηθά στην συγκράτηση του εδάφους από την διάβρωση δημιουργώντας παράλληλα ισόπεδες επιφάνειες. Η συγκεκριμένη δομή είναι σχεδιασμένη και κατασκευασμένη ώστε να αντιστέκεται στην πλευρική πίεση του εδάφους, όταν υπάρχει επιθυμητή αλλαγή στο ύψος, που υπερβαίνει την γωνία ανάπαυσης του εδάφους.
Παραπομπές σημειώσεις
Κατηγορία:Αρχιτεκτονική Κατηγορία:Αρχαιολογία
Ρετζέπ Μεϊντάνι
Ο Ρετζέπ Κεμάλ Μεϊντάνι (Rexhep Qemal Meidani, γενν. 17 Αυγούστου 1944, Τίρανα) είναι πρώην Αλβανός πολιτικός. Διετέλεσε Πρόεδρος της Δημοκρατίας της Αλβανίας από το 1997 έως το 2002.
Ο Μεϊντάνι είναι φυσικός. Αποφοίτησε από το Πανεπιστήμιο των Τιράνων το 1966 και αργότερα ολοκλήρωσε μεταπτυχιακές σπουδές στο Πανεπιστήμιο της Καέν της Γαλλίας (1974). Μέχρι το 1996 διετέλεσε καθηγητής στο Πανεπιστήμιο των Τιράνων, αλλά και κοσμήτορας της σχολής φυσικών επιστημών.
Στις πρώτες πολυκομματικές εκλογές στην Αλβανία το 1991, ήταν πρόεδρος της Κεντρικής Εκλογικής Επιτροπής και στη συνέχεια συνεργάτης στην κυβέρνηση του Ραμίζ Αλία. Από το 1992 ασχολήθηκε ιδιαίτερα με τα ανθρώπινα δικαιώματα. Το 1996 εντάχθηκε στο Σοσιαλιστικό Κόμμα της Αλβανίας (PS).
Μετά τις αναταραχές του Ιουνίου του 1997, ο Μεϊντάνι εξελέγη στο αλβανικό κοινοβούλιο στις πρόωρες εκλογές που ακολούθησαν. Το κοινοβούλιο αυτό τον εξέλεξε πρόεδρο της χώρας στις 24 Ιουλίου 1997. Η προεδρία του χαρακτηρίστηκε από τη σύνταξη του νέου αλβανικού Συντάγματος, το οποίο εγκρίθηκε τον Νοέμβριο του 1998 από τον αλβανικό λαό.
Το 2002, δεν επανεξελέγη, καθώς οι αρχηγοί του Σοσιαλιστικού και του Δημοκρατικού Κόμματος (PD) συμφώνησαν με τον Αλφρέντ Μοϊσίου για τον ορισμό του νέου προέδρου. Το φθινόπωρο του 2003, ο Μεϊντάνι έθεσε υποψηφιότητα για την προεδρία του Σοσιαλιστικού Κόμματος, αλλά έχασε από τον πρωθυπουργό της Αλβανίας Φάτος Νάνο.
Παραπομπές
Κατηγορία:Πρόεδροι της Αλβανίας
Total War: Attila
Το Total War: Attila είναι βιντεοπαιχνίδι στρατηγικής ανά γύρο και τακτικής σε πραγματικό χρόνο αναπτυγμένο από την Creative Assembly και εκδοθέν από την Sega στις 17 Φεβρουαρίου του 2015. Το παιχνίδι αποτελεί το ένατο συνολικά της σειράς Total War, της οποίας αναπαράγει το σύστημα παιχνιδιού στην Ρωμαϊκή Αυτοκρατορία, στην διάρκεια της μεταβατικής περιόδου μεταξύ της Ύστερης Αρχαιότητας και του Μεσαίωνα. Όπως και τα προηγούμενα της σειράς, το παιχνίδι αναμειγνύει καταστάσεις ανά γύρο στρατηγικής, στην διάρκεια των οποίων ο παίκτης διαχειρίζεται την αυτοκρατορία του επαρχία ανά επαρχία, και καταστάσεις τακτικών συγκρούσεων οι οποίες λαμβάνουν χώρα σε πραγματικό χρόνο και σε τρισδιάστατο περιβάλλον.
Τσεχικές εκλογές Γερουσίας (2016)
Οι εκλογές για την ανάδειξη των μελών της Γερουσίας που διεξήχθησαν στην Τσεχική Δημοκρατία έγιναν σε δύο γύρους. Ο πρώτος διενεργήθηκε στις 7 και 8 Οκτωβρίου 2016, με το δεύτερο γύρο στις 14 και 15 Οκτωβρίου. Ο πρώτος γύρος διεξήχθη παράλληλα με τις περιφερειακές εκλογές και αρκετά σχετικά δημοτικά δημοψηφίσματα, με σημαντικότερο εκείνο το δημοψήφισμα στο Μπρνο σχετικά με τη θέση του σιδηροδρομικού σταθμού της πόλης (δεσμευτικό μόνο για τους δήμους).
Ο κυβερνών συνασπισμός του Τσεχικού Σοσιαλδημοκρατικού Κόμματος (ČSSD), του ANO 2011 και της Χριστιανικής και Δημοκρατικής Ένωση ς (KDU-ČSL) διατήρησε την πλειοψηφία στην ολομέλεια της Γερουσίας, με το KDU-ČSL να σημειώνει τα μεγαλύτερα κέρδη,, ενώ οι Σοσιαλδημοκράτες υπέστησαν τις μεγαλύτερες απώλειες, διατηρώντας μόνο δύο από τις δώδεκα έδρες που διεκδικούσαν για επανεκλογή. Η συμμαχία ΑΝΟ 2011 κέρδισε τον πρώτο γύρο με δεκατέσσερις υποψήφιους να προκρίνονται στον δεύτερο γύρο, όμως μόνο τρεις από αυτούς κατάφεραν να εκλεγούν, δυσαρεστώντας το κόμμα. Το πιο επιτυχημένο κόμμα της αντιπολίτευσης ήταν το κεντροδεξιό Δημοκρατικό Κόμμα Πολιτών. Είχε 6 υποψήφιους που προκρίθηκαν στον δεύτερο γύρο και κατάφεραν να εκλεγούν οι τέσσερις από αυτούς (συμπεριλαμβανομένου του Ζντένεκ Νίτρα, ο οποίος κατήλθε ως ανεξάρτητος).
Εκλογικό σύστημα
Το ένα τρίτο της 81μελούς Γερουσίας εκλέγεται κάθε δύο χρόνια, με τους γερουσιαστές να υπηρετούν εξαετή θητεία. Οι έδρες εκλέγονται σε ενιαίες εκλογικές περιφέρειες, χρησιμοποιώντας το σύστημα της εκλογής σε 2 γύρους.
Επαναληπτική ψηφοφορία στη Μοστ
Στις 10 Νοεμβρίου τα αποτελέσματα στην επαρχία Μοστ ακυρώθηκαν λόγω της μη νομιμότητας της υποψήφιας Αλένα Ντερνέροβα. Η επαναληπτική ψηφοφορία οργανώθηκε για τις 27-28 Ιανουαρίου 2017 και η Ντερνέροβα εξελέγη από τον πρώτο γύρο. Η προσέλευση των ψηφοφόρων ήταν μόνο 12%.
Παραπομπές
2016
Ναντουγιέ
Το Ναντουγιέ (γαλλικά: Nantouillet) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Ναντολεταίν (γαλλικά: Nantolétains).
Παραπομπές
Κατηγορία:Κοινότητες της Σεν-ε-Μαρν
Ιστορία των Εβραίων στην Πολωνία
Η ιστορία των Εβραίων στην Πολωνία χρονολογείται τουλάχιστον 1.000 χρόνια στο παρελθόν. Για πολλούς αιώνες, η Πολωνία ήταν η πατρίδα της μεγαλύτερης και σημαντικότερης εβραϊκής Ασκεναζί κοινότητας στον κόσμο. Η Πολωνία ήταν το κύριο κέντρο του εβραϊκού πολιτισμού, λόγω της μακράς περιόδου της νόμιμης θρησκευτικής ανεκτικότητας και της κοινωνικής αυτονομίας που έληξε μετά τους διαμελισμούς της Πολωνίας τον 18ο αιώνα. Κατά τη διάρκεια του Β΄ Παγκοσμίου Πολέμου υπήρξε μια σχεδόν πλήρης γενοκτονική καταστροφή της εβραϊκής κοινότητας της Πολωνίας από τη ναζιστική Γερμανία και των διαφόρων εθνικοτήτων συνεργατών της, κατά τη διάρκεια της γερμανικής κατοχής της Πολωνίας μεταξύ 1939 και 1945, που ονομάζεται Ολοκαύτωμα. Από την πτώση του κομμουνισμού στην Πολωνία, υπήρξε ένα ανανεωμένο ενδιαφέρον για τον εβραϊκό πολιτισμό, με ένα ετήσιο Φεστιβάλ Εβραϊκού Πολιτισμού, νέα προγράμματα σπουδών σε πολωνικά σχολεία και πανεπιστήμια και τα εγκαίνια του Μουσείου Ιστορίας των Πολωνοεβραίων στη Βαρσοβία.
Το 1939, στην αρχή του Β΄ Παγκοσμίου Πολέμου, η Πολωνία διαμελίστηκε μεταξύ της ναζιστικής Γερμανίας και της Σοβιετικής Ένωσης (βλ. Σύμφωνο Μολότοφ -Ρίμπεντροπ). Το ένα πέμπτο του πολωνικού πληθυσμού αφανίστηκε κατά τη διάρκεια του Β΄ Παγκοσμίου Πολέμου. Οι 3.000.000 Πολωνοεβραίοι που δολοφονήθηκαν στο Ολοκαύτωμα, οι οποίοι αποτελούσαν το 90% της πολωνικής εβραϊκής κοινότητας, αποτελούσαν τους μισούς Πολωνούς που σκοτώθηκαν κατά τη διάρκεια του πολέμου. Αν και το Ολοκαύτωμα συνέβη σε μεγάλο βαθμό στην κατεχόμενη από τους Γερμανούς Πολωνία, υπήρξε κάποια μικρή συνεργασία με τους Ναζί από τους πολίτες της χώρας. Η συνεργασία μεμονωμένων Πολωνών έχει περιγραφεί ως μικρότερη από ότι σε άλλες κατεχόμενες χώρες. Παραδείγματα στάσεων της Πολωνίας για τις γερμανικές θηριωδίες ποικίλλουν σε μεγάλο βαθμό, από τον ενεργό κίνδυνο θανάτου για τη διάσωση ζωών των Εβραίων και την παθητική άρνηση ενημέρωσης για αυτούς, την αδιαφορία, τον εκβιασμό και σε ακραίες περιπτώσεις, τη συμμετοχή σε πογκρόμ, όπως το πογκρόμ του Γιεντβάμπνε.